( 395 ) 
sourdites lettres desquelles nous avons les séelés devers nons, 
est contenu plus à plein. Et nous, sur ce, considérants la bonne 
volonté des avant dits bourgmaistre, eskevins et conselx, et 
comment que le dit comte soi a malement porté devers nous, 
de notre grâce spéciale avons promys et promettons et volons 
que à quel heur que il viègne devers nous et nous face hom- 
mage et foialté et ce qu’il nous devra faire comme à son sei- 
gneur lige roi de France, nous le receverons gracieusement, 
et nous grantons que les bonnes gents de Flandres puissent 
lors recevre de mesmes celui comte, quant il sera venu par 
devers nous, comme dessus est dit, et sa femme et ses enfants, 
respectants à luy comme à leur seigneur immédiat comte de 
Flandres, sauvants totes voies le serment qu'ils ont fait à nous 
comme à roi de France leur sovereyn seigneur. Et est entendu 
que si ledit comte ne viègne devers not faire hommage en 
son temps, que adonques après sa mort ladite condition soit 
sauve à son heir, et ensy de heir en heir, et totesvoies l’in- 
tention de nous est que, en cas que ledit comte ou nul de ses 
heïrs ne viègnent en païs par hommage et selonq la fourme 
dessus dite , que le gouvernement de luy ou de ses heirs avant 
dits , soit exercé par ceux qui aujourd’uy sont nos féaulx habi- 
tants et aidants el païs, sauvants totesvoies en tous points 
l'hommage et foialté del conte de Flandres, le droit, seigneurie 
et héritage dudit comte et de ses heirs, les us, coustumes et 
priviléges des dites villes, chastellenies et communes du pais 
de Flandres et de chascune d’icelle, et aussy avons promys et 
_ promettons as dites bonnes gents de Bruges et à ceux'des chas- 
telleries et commun païs appartenants à icelle, de les aider et 
secourre comme seigneur sovereyn, en Cas que aulcuns gents, 
qui qu’ils soient, les vuellent empescher en temps à venir pour 
cause de leur grant et promesse devant dits, en tesmoignance 
de quoy nous avons fait mettre notre scel à ces présentes. 
» Donné el port de Swyn, le xix"° jour de Juillet. » 
